b'\n_START_ARTICLE_\nDru\xc5\xa1tvo hrvatskih filmskih redatelja\n_START_PARAGRAPH_\nDru\xc5\xa1tvo hrvatskih filmskih redatelja skra\xc4\x87eno DHFR , je strukovna udruga hrvatskih filmskih redatelja sa sjedi\xc5\xa1tem u Zagrebu. Osnovali su je 1995. hrvatski filmski autori, \xc4\x8dlanovi biv\xc5\xa1eg Dru\xc5\xa1tva filmskih radnika Hrvatske, osnovanog 7. svibnja, 1950._NEWLINE_Sada\xc5\xa1nji predsjednik dru\xc5\xa1tva je Arsen Anton Ostoji\xc4\x87, a dosada\xc5\xa1nji predsjednici su bili: Branko Ivanda, Tomislav Radi\xc4\x87, Vinko Bre\xc5\xa1an, Hrvoje Hribar, Dalibor Matani\xc4\x87 i Neven Hitrec. Ciljevi dru\xc5\xa1tva su briga i promocija doma\xc4\x87e audiovizualne industrije, te za\xc5\xa1tita autorskih i drugih prava hrvatskih filmskih autora. Dru\xc5\xa1tvo ima 95 redovitih \xc4\x8dlanova svih nara\xc5\xa1taja._NEWLINE_DHFR je \xc4\x8dlan FERA, europske federacije audiovizualnih redatelja.'